Νίκος Παντίδος

Ο **Νίκος Παντίδος** (γεννημένος την 19η Απριλίου 1991, στην Αθήνα) είναι Έλληνας βετεράνος ποδοσφαιριστής. Κατά τη  διάρκεια της ποδοσφαιρικής του καριέρας αγωνίζονταν κυρίως στη θέση του κεντρικού αμυντικού. 

## Ποδοσφαιρική καριέρα
Ο Παντίδος ξεκίνησε την καριέρα του ως ποδοσφαιριστής από τις ακαδημίες του Εθνικού Πειραιώς και το 2004 μεταπήδησε στις ακαδημίες του Παναθηναϊκού. Έπειτα από μια τετραετία στις ακαδημίες, όπου αναδείχθηκε ως βασικός παίκτης της αμυντικής γραμμής στις 30 Ιανουαρίου 2008, υπέγραψε τριετές επαγγελματικό συμβόλαιο με την ανδρική ομάδα του Παναθηναϊκού, μεταβαίνοντας σε επαγγελματικές τάξεις του συλλόγου. Το ντεμπούτο του στην ανδρική ομάδα έγινε στις 14 Μαΐου 2008, σε ηλικία 17 χρόνων και 25 ημερών, σε έναν αγώνα πλέι οφ της Superleage 1, εναντίον της ΑΕΚ, υπό τον προπονητή Ζοζέ Πεσέιρο.

Ακολούθως παραχωρήθηκε δανεικός σε Ηλυσιακό και Αιγάλεω, με την προοπτική να επιστρέψει πιο ώριμος στην Παιανία.

Τελικά, η επιστροφή στον Παναθηναϊκό δεν ήρθε ποτέ και μετά από αυτούς τους δανεισμούς, μεταγράφηκε μόνιμα στον Εθνικό Αστέρα Αστέρα για την περίοδο 2010–12, καταγράφοντας 25 συμμετοχές στο πρωτάθλημα, χωρίς να σημειώσει κάποιο γκολ.

Μετά τη γεμάτη αγωνιστική σεζόν στην Καισαριανή, το καλοκαίρι του 2012, ο Παντίδος εντάχθηκε στον Άρης Θεσσαλονίκης για τη σεζόν 2012–13, συμβάλλοντας με 11 συμμετοχές στο πρωτάθλημα.. 

Ωστόσο η παρουσία του Αθηναίου αμυντικού στο Κλ.Βικελίδης διήρκησε μέχρι τον Γενάρη του 2013, όταν και έλυσε το συμβόλαιό του επικαλούμενος προσωπικούς λόγους, και παρά την προσπάθεια της διοίκησης να τον μεταπείσει, τελικά αποχώρησε από τους "κίτρινους" μεσούσης της σεζόν.

Επόμενος σταθμός της σταδιοδρομίας του υπήρξε η Νέα Σμύρνη και ο Πανιωνίος, αποτελώντας προσωπική επιλογή του τότε προπονητή των «κυανέρυθρων», Δημήτρη Ελευθερόπουλου που αναζητούσε μια λύση για τα μετόπισθεν. 

Το 2014, φόρεσε το περιβραχιόνιο του αρχηγού της ομάδας και κατά τη διάρκεια της θητείας του (2013–15), πραγματοποίησε 51 εμφανίσεις στο πρωτάθλημα με τη φανέλα του Πανιωνίου, παραμένοντας χωρίς γκολ.

Toν Οκτώβριο του 2015 αποδέχθηκε πρόταση ύψους 230.000 ευρώ για συμβόλαιο διάρκειας 1,5 χρόνο από την ιρανική **Rah Ahan Football Club**, μετέβη δε  και στο Ιράν, όμως αντιλήφθηκε πως τα δεδομένα είναι πολύ διαφορετικά σε σχέση με αυτά που είχε συνηθίσει και αποφάσισε να αποχωρήσει, μη αποδεχόμενος να συνεχίσει στην χώρα της Μέσης Ανατολής.

Τελικά το Μάρτιο του 2016, αναζητώντας νέες ευκαιρίες στο εξωτερικό, μεταγράφηκε στην **Ντούκλα Μπάνσκα Μπίστριτσα** στη Β' κατηγορία της Σλοβακίας για το υπόλοιπο της σεζόν 2015–16, όπου αγωνίστηκε σε 10 αγώνες πρωταθλήματος και σκόραρε 1 γκολ. 

Στις 6 Αυγούστου 2016, ο Παντίδος μεταγράφηκε στον Άρης Λεμεσού στην Κύπρο, υπογράφοντας μονοετές συμβόλαιο. Κατέγραψε 10 συμμετοχές στο Πρωτάθλημα και μια στο Κύπελλο, χωρίς να σκοράρει κάποιο τέρμα. 

Επιστρέφοντας στην Ελλάδα, στις 15 Ιανουαρίου 2017, εντάχθηκε στο δυναμικό του Ο.Φ.Η. για έξι μήνες.

Έλαβε μέρος σε 12 αγώνες πρωταθλήματος χωρίς να σκοράρει, πριν τερματίσει αμοιβαία το συμβόλαιό του τον Μάιο του 2017. Το συμβόλαιο του παίκτη, έληγε στις 30/6, αλλά τελικά οι δυο πλευρές, αποφάσισαν να το λύσουν  νωρίτερα, καθώς ο ποδοσφαιριστής ήταν τιμωρημένος και δεν θα μπορέσει να ενισχύσει την ομάδα στα επόμενα παιχνίδια.  

Η επόμενη στάση του Παντίδος ήταν η Άρτα και  η Αθλητική Ένωση Καραϊσκάκης για τη σεζόν 2018-19, όπου αγωνίστηκε σε 27 αγώνες πρωταθλήματος, χωρίς να σκοράρει κάποιο τέρμα ενώ παράλληλα η ομάδα πέτυχε τον στόχο της να παραμείνει στη Super League 2. 

Μετά από μια σύντομη περίοδο απουσίας από το επαγγελματικό ποδόσφαιρο λόγω της πανδημίας του Covid19, ο Παντίδος υπέγραψε με την Α.Σ. Σαντορίνη 2020, συμβάλλοντας σε 24 συμμετοχές στο πρωτάθλημα. Τελικά αποχώρησε από την ομάδα τον Δεκέμβριο του 2021, έπειτα από ενάμιση χρόνο παρουσίας στο νησί.

Το Δεκέμβρη του 2021 επέστρεψε για λίγο στον Πανιώνιο  καταγράφοντας 4 εμφανίσεις στο πρωτάθλημα.

Κατά τη σεζόν 2022/23 ξεκίνησε ως παίκτης της Ρόδου  (6 συμμ 0 γκολ)  αλλά αποχώρησε στις αρχές Γενάρη του 2023 για προσωπικούς λόγους. 

Στις 26 Ιανουαρίου 2023, υπέγραψε συμβόλαιο συνεργασίας με την  Αθλητική Ένωση Μοσχάτου, η οποία αγωνίζονταν στον 5ο όμιλο της Γ’ Εθνικής. . Ο Παντίδος κατέγραψε 13 συμμετοχές μέχρι το τέλος του πρωταθλήματος αλλά το Μοσχάτο δεν κατάφερε την παραμονή και επέστρεψε στα τοπικά πρωταθλήματα.

Στις 9 Αυγούστου 2023, ο  Μανδραϊκός ανακοίνωσε την έναρξη της συνεργασίας του με τον έμπειρο αμυντικό.  
Στη Μάνδρα ο Παντίδος υπήρξε εκ των πρωταγωνιστών στην ξέφρενη πορεία της ομάδας για την κατάκτηση του νταμπλ και την επάνοδο στις εθνικές κατηγορίες μέσω αγώνων μπαράζ. Χαρακτηριστικό  δε της συμβολής του στην αμυντική θωράκιση της ομάδας, το γεγονός πώς ο Μανδραϊκός έκανε ρεκόρ με την καλύτερη άμυνα και τα λιγότερα γκολ στην ιστορία του.

Το Σεπτέμβριο του 2024, ο Αστέρας Μαγούλας  ανακοίνωσε την απόκτηση του Νίκου Παντίδου. . Αποχώρησε από την ομάδα, τον Ιούνιο του 2025. 

## Εθνικές ομάδες
Ο Παντίδος κέρδισε την κλήση του στην Εθνική Ελλάδας Κ-17 το 2008, ενώ αγωνίζονταν στη ακαδημία νέων του Παναθηναϊκού. Κατά τη διάρκεια αυτής της περιόδου, πραγματοποίησε 9 εμφανίσεις για την ομάδα, αλλά δεν σκόραρε κανένα γκολ.

## Παραπομπές

## Πηγές
* Προφίλ στο transfermarkt.gr

## Παραπομπές

## Εξωτερικοί σύνδεσμοι
*Από τη μία ο Παντίδος… και από την άλλη ο Μελιόπουλος!(pics+vid)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ε. Καραϊσκάκης
Κατηγορία:Ποδοσφαιριστές Α.Σ. Ρόδου
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Α.Ο. Αστέρα Μαγούλας
Κατηγορία:Ποδοσφαιριστές Γ΄ Εθνικής Ελλάδας